Η εγκατάσταση λέβητα πετρελαίου και η σύνδεση με τις υδραυλικές εγκαταστάσεις του σπιτιού δεν έχουν προκαθορισμένη τιμή. Υπάρχουν αρκετοί παράγοντες που επηρεάζουν τις τιμές εγκατάστασης. Ενδεικτικά, αναφέρουμε παρακάτω κάποιους βασικούς παράγοντες που επηρεάζουν το τελικό κόστος.
Αποξήλωση παλαιού λέβητα. Αν είχες ήδη έναν ατομικό λέβητα πετρελαίου για τη θέρμανση του σπιτιού σου, θα πρέπει να αφαιρεθεί, για να τοποθετηθεί ο νέος λέβητας. Οι εργασίες αποξήλωσης του παλιού λέβητα μπορούν να αυξήσουν την τιμή εγκατάστασης.
Προβλήματα στην υδραυλική εγκατάσταση. Τυχόν βλάβες και προβλήματα που μπορεί να υπάρξουν κατά την εγκατάσταση, πιθανώς θα αυξήσουν το κόστος εγκατάστασης λέβητα πετρελαίου, καθώς αυξάνεται ο όγκος εργασιών και ο απαραίτητος χρόνος ολοκλήρωσής τους.
Το μέγεθος του λέβητα. Κάθε σπίτι έχει διαφορετικές ανάγκες για θέρμανση. Κατά συνέπεια, χρειάζεται και λιγότερο, ή περισσότερο ισχυρό λέβητα πετρελαίου. Αν ο λέβητας που έχεις διαλέξει είναι πολύ μεγάλος, ή πολύ βαρύς, αυτό μπορεί να δυσκολέψει τις εργασίες και να αυξήσει την τιμή εγκατάστασης.
Στην πλατφόρμα μας, μπορείς να καταχωρήσεις την εργασία σου και να πάρεις άμεσα προσφορά για το ακριβές κόστος της εγκατάστασης λέβητα πετρελαίου και τοποθέτησης καυστήρα. Έτσι, θα ξέρεις ακριβώς ποια είναι η τιμή για τη δική σου περίπτωση.